Zuzana Wienk

Mgr. Zuzana Wienk (rod. Revayová; * 31. marec 1976, Bratislava) je slovenská publicistka, občianska aktivistka, spoluzakladateľka, bývalá programová riaditeľka a do roku 2009 výkonná riaditeľka watchdogovej organizácie Aliancia Fair-play.

 Pôsobenie v médiách 
Po maturite na bratislavskom Gymnáziu L. Novomeského vyštudovala žurnalistiku na Univerzite Komenského v Bratislave.Zuzana Wienk. In:  Už po prvom ročníku začala pracovať v Žurnále Rádia Twist. Neskôr na krátky čas prešla do spravodajstva Slovenskej televízie, no opäť sa vrátila do Rádia Twist. Od prelomu tisícročí pracovala dva roky v Domino Fóre, súčasne moderovala diskusnú reláciu „Bude lepšie?!“.

 Pôsobenie vo verejnom živote 
V roku 2002 bola medzi zakladateľmi občianskeho združenia Aliancia Fair-play. Počas pôsobenia v tejto organizácii sa stala známou občianskou aktivistkou. Venuje sa hlavne problematike korupcie, zlepšovaniu etiky vo verejnom živote, reforme súdnictva. Dlhodobo patrila medzi najcitovanejších analytikov na Slovensku.SPW: Najcitovanejší experti v slovenských médiách – Update 2006SPW: Médiami najcitovanejší experti: rebríček 2007SPW: Médiami najcitovanejší experti: rebríček 2008SPW: Mediálne najcitovanejší experti roka 2009SPW: Mediálne najcitovanejší experti roka 2010

Naďalej sporadicky publikuje v médiách a od roku 2010 v Rádiu FM pravidelne glosovala dianie v politike.

Vystupuje v dokumentárnom filme Zuzany Piussi Nemoc tretej moci.

Od mája 2016 je členkou riadiaceho výboru iniciatívy Partnerstvo pre otvorené vládnutie ().

V roku 2019 opustila pre syndróm vyhorenia Alianciu Fair-play a vedie občianske združenie Bystriny, ktoré vzniklo odčlením časti tímu od Aliancie Fair-play. Združenie organizuje aj odovzdávanie ocenenia Biela vrana, ktoré v roku 2019 prevzalo od Aliancie Fair-play a VIA IURIS.

 Referencie 

Kategória:Slovenskí novinári
Kategória:Slovenskí publicisti
Kategória:Slovenskí občianski aktivisti
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy